als_Latn dik_Latn azb_Arab
Një tjetër pranverë po afron dhe natyra demonstron me ngjyrat më të bukura madhështinë e saj. Të gjitha gjallesat janë të lumtura nga arritja e kësaj stine me 1000 ngjyra, zogjtë këndojnë dhe këngët e tyre të ëmbla së bashku me ngjyrat e ndezura të luleve të para të pranverës lumturojë zemrën e njerëzve. Pranvera është mesazhi i dashurisë dhe i jetës dhe për këtë arsye të gjithë e duan këtë stinë dhe zemrat lumturohen. Sa keq që kjo stinë kaq e bukur dhe e këndshme zgjat pak, sepse njerëzimi dëshiron një pranverë të gjatë, të përhershme dhe plot dinamizëm shpirtëror, një pranverë që të përfshijë të gjitha pikat e tokës dhe të gjelbëroj zemrat e të gjithë njerëzve. Në bazë të shkrimeve fetare, kjo aspiratë e hershme më e madhe e njerëzimit do të realizohet me shfaqjen e Imam Mehdiut a.xh. Kur të shfaqet ky shpëtimtar i madh, do të arrijë pranvera e përhershme e njerëzimit, pranvera në të cilën njeriu ngjallet dhe çlirohet përgjithmonë nga prangat e injorancës dhe paditurisë.
Çdo vit me ardhjen e dimrit, duket sikur natyra tregon imazhin e saj të ashpër dhe ftohtësia përfshinë zemrat dhe ndjenjat dhe natyra shfaqet në formën e një gjallese pa shpirt. Pas njëfarë kohe me ardhjen e pranverës, natyra e vdekur duket sikur ringjallet dhe vesh ngjyrat e jetës dhe në këtë mënyrë toka pas vdekjes ringjallet. Në një pjesë të ajetit 5 të sures Haxh lexojmë: "E ti e sheh tokën e thatë-të vdekur, e kur Ne ia lëshojmë asaj ujin ajo gjallërohet, shtohet dhe nga të gjitha llojet rritë bimë të këndshme". Në transmetimet islamike, theksohet se toka përveç jetës dhe vdekjes së dukshme, ka edhe jetë dhe vdekje shpirtërore. Vdekja shpirtërore e tokës është kur tirania, injoranca, urrejtja, armiqësia dhe kufri përfshinë gjithë botën, ndërsa jeta shpirtërore e tokës fillon me shfaqjen e bekuar të hz. Mehdi a.xh. Ai është njëri nga nipat e profetit të Zotit dhe me ardhjen e tij do t'u falë jetë zemrave të vdekura e të lodhura nga shtypjet dhe padrejtësitë. Për këtë arsye nëpër hadithe imam Mehdiu është quajtur edhe "Pranvera e të vdekurve dhe gëzimi i ta gjallëve". Një krahasim i tillë përbënë një botëkuptim të thellë për njerëzit. Imami Kohës është ringjallësi i shpirtrave të vdekur. Ashtu si pranvera sjellë ringjalljen e natyrës, imam Mehdiu do të ringjallë shoqëritë e vdekura si pasojë e tiranisë, padrejtësisë dhe korrupsionit dhe shoqërinë e korruptuar do ta shndërrojë një shoqëri të pastër dhe progresive. Pranvera e shfaqjes së imamit të kohës do të vijë pas vështirësive dhe vuajtjeve. Në kohën kur shumica e njerëzve e të përvuajturve dhe e besimtarëve do të jenë të lodhur nga padrejtësitë, urrejtjet, korrupsioni dhe krimi, do të vijë shpëtimtari i njerëzimit, i cili do tu dhurojë njerëzve qetësi, siguri dhe jetë të bukur. Edhe pranvera vjen pas vështirësive të ftohtit dhe errësirës së gjatë. Si rrjedhim shfaqja e hz. Mehdi mund të krahasohet me ardhjen e një pranvere të vërtetë. Imam i Kohës është pranvera e zemrave që do të shpëtojë Gjithësinë pas një dimri të gjatë vuajtjesh dhe kjo pranverë është e llojit të dritës dhe spirtutalitetit. Kur'ani i shenjtë flet për pranverën si simboli ringjalljes dhe e krahason me ngjalljen të vdekurve dhe shfaqja e Mehdiut ashtu si pranvera është ringjallje e shpirtrave. Në bazë të transmetimeve islame shfaqja e Imamit të kohës a.xh. është një revolucion i madh në jetën e njerëzimit dhe do të shoqërohet me lulëzimin shkencor, mendor, me siguri, drejtësi, paqe, udhëzim, lumturi dhe pushtet fetar. Një nga ndikimet e rëndësishme të shfaqjes së imamit të Kohës është udhëheqja dhe udhëzimi i njerëzve që kanë qenë të devijuar. Ashtu si pranvera ringjallë natyrën, po ashtu ai hazret do të transformojë thellësisht shpirtrat e njerëzve dhe duke e udhëhequr njerëzimin drejt vlerave shpirtërore e supreme, do t'i ringjall zemrat me dritën e udhëzimit. Në kohën e shfaqjes së hz. Mehdi, popujt e shoqëritë do të udhëzohen dhe do të gjejnë rrugën e drejtë për t'u afruar me Zotin. Në kohën e shfaqjes do të zhduken mosmarrëveshjet personale, etnike, racore, fetare dhe politike dhe njerëzimi me dritën e besimit fiton një jetë të re, duke shijuar harmoninë dhe bashkëjetesën paqësore. Epokën e shfaqjes së hz. Mehdi e kanë quajtur edhe pranverën e shkencës dhe diturisë. Në bazë të transmetimeve islamike, në atë epokë nën udhëheqjen e hz. Mehdi, njerëzit arrin në përsosmërinë mendore duke plotësuar kushtet për një zhvillim të shpejtë mendor dhe shkencor të njerëzve. Në tekstet fetare thuhet se progresi shkencor në botë ka 27 faza apo grada dhe njerëzimi para shfaqjes së imam Mehdiut do të ketë arritur vetëm dy faza të shkencës, ndërsa pas shfaqjes së tij do të arrijë të gjejë 25 faza ta tjera të zhvillimit shkencor duke arritur në përsosmërinë shkencore. Në këtë mënyrë arrijmë në konkluzionin se të gjitha progreset shkencore madhore të arritura deri tani nga njerëzimi janë shumë të pakta në krahasim me nivelin shkencor dhe progresin që do të arrihet pas shfaqjes së imam Mehdiut. Në atë epokë do të arrihet ringjallja e vërtetë e mendjeve dhe e mendimeve. Stina e bukur dhe e këndshme e pranverës përveç bukurive të pafundme, sjellë edhe ekuilibrin mes ditës dhe natës dhe ekuilibrin e natyrës. Në dimër netët janë të gjata dhe ditët të shkurtra dhe në verë ditët janë të gjata dhe netët të shkurtra, ndërsa në pranverë dita dhe nata janë pothuajse të barabarta. Ndërkohë moti nuk është as i ftohtë dhe as i nxehtë dhe ky ekuilibër i natyrës demonstrohet fare qartë për njerëzit. Me ardhjen e shpëtimtarit të njerëzit do të krijohet ekuilibër i vërtetë në botë. Kur ai të vijë, bota do të mbushet plotë drejtësi dhe kjo drejtësi hyjnore do të përfshijë gjithçka madje edhe bimët dhe kafshët. Në atë epokë toka dhe njerëzimi do të çlirohen nga sundimtarët e dhunshëm nga egoizmi, degjenerimi, pushtimi dhe nga ambiciet e forta për pushtet dhe pasuri dhe me njerëzit do të sundojë Zoti dhe ligjet e tij të drejta, duke i dhënë fund njëherë e përgjithmonë stinës së agresioneve, padrejtësive dhe diskriminimeve. Në kohën e shfaqjes së imamit të Kohës dhe me vendosjen e drejtësisë sociale, klima e miqësisë, vëllazërisë, tolerancës dhe dashurisë do të përfshijë të gjithë botën. I pasuri nuk do të mburret përball të varfrit dhe të përvuajturit do të çlirohen nga zgjedha e sundimtarëve, duke vendosur ekuilibër dhe barazi në të gjithë bashkësinë njerëzore. Në transmetimet islame theksohet se në kohën e shfaqjes së imam Mehdiut, njerëzit do të përfitojnë në mënyrë të barabartë nga mirësitë hyjnore dhe nuk do të shkelet e drejta e askujt.
Një nga begatitë hyjnore më të qarta është stina e bukur dhe e gjelbër e pranverës. Me flladin pranveror, një jetë e re shfaqet nga brendësia e tokës dhe lloje të shumta të luleve erë mira, zemra e çdo njeriu e ndjen lulëzimin dhe ringjalljen. Drurët e tharë gjelbërohen duke i dhuruar njerëzve fruta të shumëllojshme. Stina e pranverës është stina e shiut të mëshirës së Zotit. Edhe shfaqja e imam Mehdiut do të jetë fillim i mirësive, begative dhe mëshirës së veçantë hyjnore dhe begatia hyjnore do të garantohet për të gjithë njerëzit nëpërmjet tokës dhe qiellit. Imam Aliu thekson: "Nëse shfaqet Mehdiu ynë, qielli do të lëshojë shi dhe toka bimë, zogjtë dhe katërkëmbëshit do të pajtohen dhe gjithçka do të jetojë në harmoni". Në bazë ai flet për qetësinë dhe sigurinë e pakrahasueshme të epokën e imam Mehdiut.
Megjithëse festa e Nevruzit vjen në shtëpitë tona me lajmin e gëzuar të pranverës, por festa e vërtetë do të fillojë me ardhjen e Mehdiut, kur paqja dhe drejtësia të përfshijë gjithë tokën dhe kur tirania dhe padrejtësia të largohet nga çdo shtëpi dh nga çdo zemër. Vërtetë pranvera e natyrës është pikënisje për pranverën e zemrës e cila fillon me ardhjen e hz. Mehdi. Ajo do të jetë një pranverë e vërtetë dhe e përhershme, të cilën ne e presim me padurim.
als_Latn als_Latn als_Latn als_Latn